PONTUKSEN KIRJASTO

ASIAKKAAN OPAS OMATOIMIKIRJASTOON



**PONTUKSEN KIRJASTON AUKIOLOAJAT**

**PALVELUAJAT, VIRKAILIJA PAIKALLA:**

ma 12.00-19.00, ti 9.00-12.00, ke 10.00-13.00

**OMATOIMIAJAT, KIRJAUTUMINEN KORTILLA:**

ma – to 8.00– 20.00

pe – su 8.00 – 18.00

**TERVETULOA PONTUKSEN OMATOIMIKIRJASTOON!**

Omatoimikirjasto on käytettävissä, kun henkilökunta ei ole paikalla. Omatoimikirjastoon on asennettu tekniikkaa, joka mahdollistaa pääsyn kirjastoon kirjastokortilla ja PIN-koodilla. Käyttöoikeus on henkilökohtainen.

Omatoimiaikana kirjastossa voi
- lainata ja palauttaa automaatilla,
- noutaa varattua aineistoa,
- lukea lehtiä,
- käyttää tietokonetta ja
- käyttää tiloja työskentelyyn.

Omatoimiaikana ei ole mahdollista tulostaa.

**Asiakkaaksi omatoimikirjastoon**

* Käyttäjällä täytyy olla kirjastokortti ja siihen liitetty PIN-koodi (sama käy verkkokirjastoon ja automaatteihin)
* Omatoimikirjaston käyttöoikeus voidaan poistaa väärinkäyttötapauksissa
* Käyttäjät sitoutuvat noudattamaan Lappeenrannan kaupunginkirjaston käyttösääntöjä ja huomioimaan kirjaston muut asiakkaat
* Huoltaja on vastuussa alle 15-vuotiaan lapsen kirjastokortilla tapahtuvasta omatoimikirjaston käytöstä

**Sisään kirjastoon**

* Kirjastokortti luetaan ulko-ovella kortinlukijalla ja syötetään lukijaan PIN-koodi
* Sähkölukko avaa ulko-oven
* Kortti luetaan uudestaan eteisaulan kortinlukijalla, jolloin kirjaston ovi avautuu. PIN-koodia ei enää tarvita
* Asiakkaan on huolehdittava siitä, että sisään ei pääse muita henkilöitä
* Kortti on henkilökohtainen, mutta vanhemmat voivat tulla sisään lastensa kanssa

**Omatoimikirjastossa**

* Palveluajan päättyessä asiakkaiden on käytävä ovella kirjautumassa sisään. Kuulutus muistuttaa tästä
* Huoltaja on velvollinen valvomaan, että kirjastossa noudatetaan käyttösääntöjä
* Asiakas on vastuussa omasta ja samalla oven avauksella tulevien muiden henkilöiden toiminnasta sekä on velvollinen korvaamaan mahdolliset vahingot. Alle 15-vuotiaiden aiheuttamista vahingoista on vastuussa huoltaja
* Omatoimiajan päätyttyä kirjaston hälytysjärjestelmä aktivoituu, joten tilasta on poistuttava välittömästi
* Kirjastosta poistuttaessa on huolehdittava, että
	+ sisään ei pääse muita henkilöitä ja
	+ ovet menevät lukkoon
* Auki jäänyt ovi aiheuttaa hälytyksen vartiointipalveluun
* Asiakas on velvollinen korvaamaan aiheuttamansa mahdolliset väärät hälytykset
* Kirjastossa on tallentava kameravalvonta
* Jos käyt vessassa, pääset takaisin kirjastoon kirjastokortin avulla



**Tervetuloa tutustumaan!**

Pontuksen kirjasto

Muukontie 12

53300 Lappeenranta

p. 0400 154 591

pontuksen.kirjasto@lappeenranta.fi

verkkokirjasto: www.heilikirjastot.fi